O‘zbekistonda dollarning rasmiy kursi 5 so‘m 12 tiyinga oshdi

O‘zbekiston Markaziy banki 2016-yil 6-sentabrdan boshlab valyuta operatsiyalari bo‘yicha buxgalteriya hisobi, statistik va boshqa hisobotlarni yuritish, shuningdek, bojxona va boshqa majburiy to‘lovlari uchun xorijiy valyutalarning so‘mga nisbatan yangi qiymatlarini belgiladi.

Unga ko‘ra, 1 AQSh dollari 2994 so‘m 76 tiyin etib belgilandi. Bu 30-avgustdagi kursga nisbatan 5 so‘m 12 tiyinga ko‘p.
6-sentabrdan e’tiboran 1 yevro qiymati 3374 so‘m 50 tiyin (30-avgustdagi kursga nisbatan 9 so‘m 17 tiyin arzon), 1 Xitoy yuani 448 so‘m 44 tiyin (30-avgustdagi kursga nisbatan 22 tiyin qimmat), 1 Rossiya rubli esa 45 so‘m 47 tiyin (30-avgustdagi kursga nisbatan 71 tiyin arzon) etib belgilangan.

 Skrinshot: “CBU.uz”
Eslatib o‘tamiz, valyuta qiymatini belgilash chog‘ida Markaziy bank mazkur valyutalarni ushbu qiymatda sotish yoki sotib olish majburiyatini olmagan.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.